Tidlig ankommende fakta

Innen datavarehus er tidlig ankommende fakta eller tidlige fakta når det detekteres en dimensjonal naturlig nøkkel under lasting av faktatabell fra kildesystemet (ved ETL eller ELT), før det har blitt tildelt en tilsvarende primærnøkkel eller surrogatnøkkel i dimensjonstabellen. Man kan dermed si at det kommer et fakta "tidlig" som siterer en dimensjon som ikke er ankommet enda, derav «tidlig ankommende fakta». På samme måte kan man si at dimensjonsverdien som korresponderer til det tidlige ankomne faktumet kommer senere, og fenomenet omtales derfor også som sent ankommende dimensjon, sent ankommende data eller sene data.

Håndtering 
Prosedyremessig kan et tidlig faktum behandles på flere måter:
 En feil: Forutsetter at dimensjonsattributt-verdiene skulle ha vært samlet før faktakilden ble lastet
 Et gyldig faktum, sett på pause: Samlingen settes på pause mens den manglende dimensjonale attributtverdien samles inn
 Et gyldig faktum, last med dummy-verdier: Primærnøkkel-verdier genereres for dimensjonen uten attributter (stump- eller dummy-rad), lastingen av fakta fullføres, og dimensjons-attributtene for raden fylles inn (overskrives) senere

Datavarehusmetodikk